**R O M Â N I A**  (nu produce efecte juridice)\*

**JUDEŢUL MUREŞ INIȚIATOR**

**MUNICIPIUL TÂRGU MUREŞ PRIMAR**

**DIRECȚIA FISCALĂ LOCALĂ TÂRGU MUREȘ** Soós Zoltán

**Nr. 21.547 din 21.02.2024**

**REFERAT DE APROBARE**

**privind acordarea unui ajutor de minimis individual pe anul 2024 pentru SC ROMUR SA, constând în scutirea de la plata impozitului pentru clădirea situată în Târgu Mureș strada Călărașilor nr.106, înscrisă în CF nr. 134907, număr cadastral 134907-C1, restaurantul ”Cocoșul de aur”, fosta Casă Burger**

Văzând cererea depusă de SC ROMUR SA Târgu Mureș, înregistrată la Direcția Fiscală Locală sub nr. 151.486 din 16.10.2023, prin care societatea solicită acordarea scutirii de la plata impozitului pe clădire, în baza art. 456 alin. 2) lit. n) din Legea nr. 227/2015 privind Codul fiscal cu modificările și completările ulterioare, pentru imobilul încadrat ca fiind monument istoric, Poziția 285, Cod LMI MS-II-m-B-15542, situat în Târgu Mureș, str. Călarașilor nr. 106 – **„Restaurant Cocoșul de Aur” fosta Casa Burger**, înscrisă în CF 134907- număr cadastral 134907-C1, având valoarea impozabilă declarată ca urmare a reevaluarii de 3.823.165 lei,

Ținând cont de faptul că, asupra acestui imobil au fost efectuate lucrări exclusiv pe cheltuiala proprie a proprietarului, în baza Autorizației de construire nr. 632/12.11.2018, recepționate conform Procesului verbal de recepție nr. 2427/ 06.05.2022, în cuantum **de 3.402.590 lei**, lucrări care, conform adresei Direcției Arhitect Șef având nr. 10.811/02.02.2023, se încadrează în prevederile Legii nr. 153/2011 privind măsuri de creştere a calităţii arhitectural-ambientale a clădirilor, iar valoarea investiții efectuate este peste 25% din valoarea inițială impozabilă a clădirii (care a fost de 763.933,90 lei)

Având în vedere faptul că:

- în baza art. 456, alin. (2), lit. n), din Legea nr. 227/2015 privind Codul fiscal, cu modificările și completările ulterioare, Consiliile locale **pot hotărî să acorde scutirea sau reducerea impozitului pe clădiri** datorat pentru clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare,

- conform art. 3 lit. i) a HCLM nr. 380/23.11.2023, privind impozitele și taxele locale pe anul 2024, s-**a fost aprobat acordarea de scutiri de la plata impozitului pe clădiri pe anul 2024** pentru clădirile unde au fost executate lucrări în condiţiile Legii nr. 153/2011 privind măsuri de creştere a calităţii arhitectural-ambientale a clădirilor, cu modificările şi completările ulterioare. Scutirea se acordă cu respectarea legislaţiei în materia ajutorului de stat, pe o perioadă de 1 an, cu condiția ca, valoarea lucrărilor efectuate să fie mai mare de 25% din valoarea impozabilă a clădirii.

Întrucât societatea s-a încadrat în termenul de depunere a documentelor reglementat de art. 487^1, conform căruia, scutirile sau reducerile de la plata impozitului pe clădiri, a prevăzute la art. 456 se aplică, începând cu data de 1 ianuarie a anului fiscal, persoanelor care deţin documente justificative emise până la data de 31 decembrie a anului fiscal anterior şi care sunt depuse la compartimentele de specialitate ale autorităţilor publice locale, până la data de 31 martie, inclusiv,

Înaintăm prezentul proiect de hotărâre, prin care propunem acordarea scutirii de la plata impozitului pe clădire, asupra imobilului situat în Târgu Mureș, str. Călarașilor nr. 106 – **„Restaurant Cocoșul de Aur” fosta Casa Burger** aflat în proprietatea SC ROMUR SA Târgu Mureș **pe anul 2024**, conform prevederilor art. 456, alin. (2), lit. n), din Legea nr. 227/2015 privind Codul fiscal, cu modificările și completările ulterioare.

Cuantumul impozitului pe clădire, aferent anului 2024, care face obiectul scutirii de la plată este de 49.701 lei.

**DIRECTOR EXECUTIV,**

Szövérfi László

**Viză juridică, ȘEF SERVICIU,**

Cons.jur. Rus Adrian Simon Rodica

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrati, cu modificările şi complerătile ulterioare**